| Trapėnai Nemanskojėrus. *Тимофеево*vok. *Trappönen, Trappen, Böttchershof* |
| --- |
| 

Trapėnai NemanskojėTrapėnai Nemanskojė

55°02′58″š. pl. 22°23′23″r. ilg.﻿ / ﻿55.04956°š. pl. 22.38971°r. ilg.﻿ / 55.04956; 22.38971﻿ (Trapėnai)Koordinatės: 55°02′58″š. pl. 22°23′23″r. ilg.﻿ / ﻿55.04956°š. pl. 22.38971°r. ilg.﻿ / 55.04956; 22.38971﻿ (Trapėnai) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |
|  |
| **Gyventojų** (2010) | 714  |
| **Plotas** | 8,88 km² |
| **Tankumas** (2010) | 80 žm./km² |
| **Altitudė** | 29 m |
|  |
| **Pašto kodas** | 238733 |
| **Tel. kodas** | +7 40164 |

**Trapėnai** (arba ***Nemanskojė***; vok. *Trappönen*, nuo 1938 m. liepos 16 d. *Trappen*, *Böttchershof*, 1945–1946 m. rus. *Траппёнен*, nuo 1946 m. rugsėjo 7 d. rus. *Неманское*) – miestelis Kaliningrado srities šiaurės rytinėje dalyje, Krasnoznamensko rajone, Nemuno kairiajame krante (kitame krante – Viešvilė), nuo 2008 m. birželio 30 d. Aleksejevkos kaimo gyvenvietės gyvenvietė.

Istorija
--------

Nadruvos žemės kaimo pavadinimas lietuviškos kilmės. 1384 m. Kryžiuočių karo kelių į Lietuvą aprašymai mini senovės prūsų Nadruvos žemės Žemgalių gyvenvietę (*Szemgallen*). Lietuvos departamento raštuose jau minimi *Trapėnai*. 1904–1905 m. pastatytas uostelis, nuo 1925 m. pradėjo kursuoti autobusai maršrutu Tilžė – Ragainė – Šilėnai. 1922 m. įsteigta muitinė Trapėnuose (12-15 darbuotojų) ir Naujuosiuose Liubėnuose (8-10 pareigūnų). Trapėnai turėjo savarankišką policijos nuovadą (*Landjägerei*) su dviem pareigūnams. Trapėnai buvo viena iš pirmųjų bendruomenių, kurioje 1776 m. rugpjūčio 1 d. buvo įvestas privalomasis mokymas, mokykloje buvo mokoma ketverius metus. Mokyklos palėpėje 1993 m. įkurtas miestelio muziejus.

1736–1818 m. Prūsijos karalystės Lietuvos departamento, 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Pilkalnio apskrities kaimas. 1946 m. balandžio 7 d. – rugsėjo 6 d. Pilkalnio rajono (*Пиллькалленский район*), vėliau Krasnoznamensko rajono kaimas, 1947 m. birželio 17 d. – 2008 m. birželio 30 d. Nemanskojės apylinkės (*Неманский cовет*) centras.

| Administracinis-teritorinis pavaldumas |
| --- |
|
| 1736–1818 m. | Ragainės apskritis | Lietuvos departamentas |
| 1818–1922 m. | Ragainės apskritis | Rytų Prūsijos provincija |
| 1922–1945 m. | Tilžės-Ragainės apskritis | Rytų Prūsijos provincija |
| 1945–1946 m. | Rytų Prūsija | TSRS |
| 1946–2008 m. | Nemanskojės apylinkė, Krasnoznamensko rajonas | Kaliningrado sritis |
| nuo 2008 m. | Krasnoznamensko municipalinis rajonas |  Kaliningrado sritis |

  

Iki 1902 m. kaimas priklausė Viešvilės ir Lazdynų parapijoms. Įsteigus savarankišką parapiją iki 1904 m. kaimą aptarnavo Viešvilės kunigas, o 1905–1908 m. pastatyta neogotikinė raudonų plytų Trapėnų bažnyčia. Bažnyčia ir vakarų bokštas dvišlaičiu stogu. 1934 m. pastatytos dvi geležinės krosnys oro šildymui. Bažnyčia turėjo tris varpus. 1944–1945 m. bažnyčią nugriovė Raudonoji armija, jos likučiai buvo pašalinti ir toje pačioje vietoje pastatytas administracinis pastatas.

Gyventojai
----------

|  |
| --- |
|  **Demografinė raida tarp 1905 m. ir 2010 m.** |
| **1905 m.** | **1910 m.** | **1933 m.** | **1939 m.** | **2010 m.** |
| 1 175 | 1 170 | 1 081 | 1 095 | 714 |
| 

| Demografinės raidos histograma |
| --- |
| 
 |

 |

Šaltiniai
---------

1. ↑  Палмайтис Л. Предложение по научной русификации исконных наименований перешедшей в состав России северной части бывшей Восточной Пруссии / Л. Палмайтис; Европейский институт рассеянных этнических меньшинств. – Б. м.: Б.и. 2003. c. 38 Archyvuota kopija 2012-02-09 iš Wayback Machine projekto.
2. ↑  Trapėnai GenWiki
3. ↑  Trapėnai GenWiki
4. ↑  Ragainės apskrities kaimų sąrašas (1910 m.) vok.
5. ↑  Tilžės apskrities kaimų sąrašas (1939 m.) vok.

6. Alfonsas Čepauskas, N. Nevčesauskienė, A. Nikžentaitis. Trapėnų kronikos. Grafikos darbų aplankas // Red. J. Misevičius -- UAB Petro ofsetas. Vilnius --2009. Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.

* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos
--------

* Неманское
* Wikimapia žemėlapis